Мы махуэхэм
Дыгъэгъазэм и 17, щэбэт
Урысейм IэщэкIэ ЗэщIэузэда и Къарухэм стратегие мыхьэнэ зиIэ я ракетэдзэхэм я махуэщ. Ракетэдзэхэр къызэгъэпэщыным теухуа унафэр СССР-м и Правительствэм 1959 гъэм дыгъэгъазэм и 17-м къыдигъэкIауэ щытащ, РВСН-м и махуэр ди къэралым щагъэлъапIэ 2006 гъэм щегъэжьауэ.
1903 гъэм «Авиацэм и адэу» къалъытэ, США-м щыщ Райт зэкъуэш-хэу Уилбуррэ Орвиллрэ ягъэунэхуащ хьэуам нэхърэ нэхъ хьэлъэ кхъухьлъатэр уэгум зэритыр.
1995 гъэм хахащ УФ-м и Къэрал Думэм и етIуанэ зэхуэсыгъуэм и депутатхэр.
УсакIуэ, СССР-ми УФ-ми я Къэрал саугъэтхэр зрата Ваншенкин Константин къызэралъхурэ илъэс 91-рэ ирокъу.
Норвегием щыщ щIэныгъэлI, Кавказым щыпсэу лъэпкъхэм я бзэхэр зыджу щыта Фогт Ганс къызэралъхурэ илъэси 114-рэ ирокъу.
Театрымрэ киномрэ я актёр, СССР-м и цIыхубэ артист, УФ-м и Къэрал саугъэтыр тIэунейрэ, «Хэкум и пащхьэ щиIэ фIыщIэхэм папщIэ» орденым и нагъыщэ псори зрата Броневой Леонид и ныбжьыр илъэс 88-рэ ирокъу.
Къэрал лэжьакIуэ, адыгэхэм я деж печатым зэрызыщиужьам и къэхутакIуэ, УФ-м щэнхабзэмкIэ щIыхь зиIэ и лэжьакIуэ, АР-м щIыхь зиIэ и журналист ХъуакIуэ Заур и ныбжьыр илъэс 80 ирокъу.
Техникэ щIэныгъэхэм я доктор, профессор, РАЕН-м и академик, къэрал лэжьакIуэ Шыхъуэстэн Абдулхьэмид и ныбжьыр илъэс 70 ирокъу.
УэрэджыIакIуэ цIэрыIуэ, КъБР-м, Адыгейм, КъШР-м, Ингушым, Осетие Ищхъэрэ-Аланием я цIыхубэ артист Нэхущ Чэрим и ныбжьыр илъэс 46-рэ ирокъу.
Теленэтынхэр езыгъэкIуэкI, актрисэ, «Дуней псом щынэхъ дахэ пщащэ» зэпеуэм 2002 гъэм щыте-кIуа Фёдоровэ Оксанэ и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градус 11 — 9, жэщым градуси 14 — 12 щыхъунущ.
Дыгъэгъазэм и 18, тхьэмахуэ
Iэпхъуэшапхъуэу псэум и дунейпсо махуэщ
Урысейм и ЗАГС IуэхущIапIэхэм я лэжьакIуэхэм я махуэщ
Хьэрыпыбзэм и махуэщ
СССР-м и цIыхубэ артист, Социалист Лэжьыгъэм и ЛIыхъужь Никулин Юрий къызэралъхурэ илъэс 95-рэ ирокъу.
Медицинэ щIэныгъэхэм я доктор, КъБКъУ-м и профессор Жамборэ Хьэсэнбий и ныбжьыр илъэс 86-рэ ирокъу.
Режиссёр, сурэтыщI, «Сыт? Дэнэ? Дапщэщ?» нэтын цIэрыIуэм и къызэгъэпэщакIуэу щыта Ворошилов Владимир къызэралъхурэ илъэс 86-рэ ирокъу.
Медицинэ щIэныгъэхэм я доктор, КъБКъУ-м и профессору щыта Къущхьэбий Виктор къызэралъхурэ илъэс 85-рэ ирокъу.
КъБР-м и цIыхубэ сурэтыщI, Урысейм ХудожествэхэмкIэ и Академием, Испанием и сурэтыщIхэм я академием, ЩIДАА-м я академик КIыщ Мухьэдин и ныбжьыр илъэс 77-рэ ирокъу.
Политик, жылагъуэ лэжьакIуэ, физико-математикэ щIэныгъэхэм я доктор, профессор, РАЕН-м и академик, УФ-мрэ КъБР-мрэ щIэныгъэмкIэ щIыхь зиIэ и лэжьакIуэ, КъБР-м и Къэрал саугъэтым и лауреат Федченкэ Людмилэ къыщалъхуа махуэщ.
Экономикэ щIэныгъэхэм я кандидат, «Линкор» дунейпсо компанием и генеральнэ унафэщIым и къуэдзэ Щоджэн Iэуес и ныбжьыр илъэс 58-рэ ирокъу.
Тележурналист Щоджэн Мурат и ныбжьыр илъэс 31-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 9 — 6, жэщым градуси 8 — 7 щыхъунущ.
Дыгъэгъазэм и 19, блыщхьэ
ХуэмыщIауэ псэухэм защIэгъэкъуэным и дунейпсо махуэщ
1863 гъэм Инджылызым щыщ Уолтон Фредерик лъэгухэм тралъхьэ линолеумыр къызэригупсысам щыхьэт техъуэ тхылъ къратащ.
1866 гъэм Урысейм и Телеграф агентствэр къызэрагъэпэщащ.
1925 гъэм ТАСС-р (Совет Союзым и Телеграф агентствэр) къызэрагъэпэщащ.
Франджы уэрэджыIакIуэ, актрисэ цIэрыIуэ Пиаф Эдит къызэралъхурэ илъэси 101-рэ ирокъу.
«Современник» театрым и унафэщI, СССР-м и Къэрал сагъэтым и лауреат, Совет Союзым и цIыхубэ ар-тисткэ Волчек Галинэ и ныбжьыр илъэс 83-рэ ирокъу.
Филологие щIэныгъэхэм я доктор, Горькэм и цIэр зезыхьэ Дунейпсо литературэ институтым и профессор Алий Аллэ къыщалъхуа махуэщ.
Футболист Iэзэу щыта, СССР-ми РСФСР-ми я чемпион, КъБР-м физкультурэмрэ спортымкIэ щIыхь зиIэ и лэжьакIуэ Iэпщэ Александр къызэралъхурэ илъэс 77-рэ ирокъу.
РСФСР-м и цIыхубэ артисткэ Вертинская Анастасие и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэрмахуэмградуси 4 — 1, жэщымградуси 9 — 7 щыхъунущ.
